b'\n_START_ARTICLE_\nSpolna objektifikacija\n_START_PARAGRAPH_\nSpolna objektifikacija je vseprisoten fenomen, kjer so \xc5\xbeenske zreducirane na status\xc2\xa0\xc2\xbbpredmetov\xc2\xab, v tem smislu, da so \xc5\xbeensko telo, deli telesa ter spolne funkcije lo\xc4\x8dene od njene osebne identitete \xc5\xbeenske in mentalnega \xc5\xbeivljenja. Seksualiziran na\xc4\x8din na katerega so \xc5\xbeenska telesa ocenjena znotraj zahodnih kultur ima osebne kot tudi politi\xc4\x8dne posledice na \xc5\xbeivljenja \xc5\xbeensk.\n_START_SECTION_\nSamo-objektifikacija\n_START_PARAGRAPH_\nTeorija objektifikacije pravi, da zaradi rednega sre\xc4\x8danja s spolno objektifikacijo \xc5\xbeenske za\xc4\x8dnejo nase gledati skozi perspektive tretje osebe (\xc2\xbbkako izgledam\xc2\xab) nasproti prvoosebnem pogledu (\xc2\xbbkako se po\xc4\x8dutim\xc2\xab), tako da same sebe vidijo skozi objektificirano dru\xc5\xbebeno le\xc4\x8do. Vzporedno s tem pojavom za\xc4\x8dnejo nadzorovati svoja dejanja in izgled iz zunanje perspektive. Ve\xc4\x8d kot desetletje raziskav ka\xc5\xbee na dejstvo, da ima samo-objektifikacija mo\xc4\x8dan negativen vpliv na blaginjo \xc5\xbeensk ter njihove kognitivne sposobnosti. Povezana je tudi z ve\xc4\x8djim strahom in dojemanjem gro\xc5\xbenje posilstva, mo\xc4\x8dnej\xc5\xa1o sovra\xc5\xbenostjo do drugih \xc5\xbeensk, ve\xc4\x8djo mo\xc5\xbenost samopo\xc5\xa1kodb, ve\xc4\x8dje sprejemanje kozmeti\xc4\x8dnih operacij ter disproporcionalno vi\xc5\xa1jo stopnjo psiholo\xc5\xa1kih problemov, vklju\xc4\x8dno z depresijo, motnjami hranjenja in spolnimi te\xc5\xbeavami._NEWLINE_Skozi proces samo-objektifikacije \xc5\xbeenske ponotranjijo \xc5\xa1kodljiva prepri\xc4\x8danja glede samih sebe in tako ohranjajo lasten neenakopraven polo\xc5\xbeaj.'